Power & Control

Power & Control (בעברית: כוח & שליטה) הוא שיר של הזמרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס, מתוך אלבום האולפן השני שלה, Electra Heart. השיר יצא לאור ב-20 ביולי 2012 על ידי 679 Artists ואטלנטיק רקורדס כסינגל השני מהתקליט. דיאמנדיס שיתפה פעולה עם סטיב אנג'לו, החבר בלהקה Swedish House Mafia, בכתיבת השיר, כאשר גרג קורסטין היה אחראי על הפקתו. "Power & Control" היא רצועת אלקטרופופ, פאוור פופ ודאנס-פופ, המתארת את מאבקם של בני זוג בהשגת שליטה ועליונות במערכת היחסים שלהם. "Power & Control" זכה לביקורות חיוביות ממבקרי המוזיקה והוזכר כרצועה בולטת באלבום. עם זאת, השיר הגיע למקום ה-193 במצעד הסינגלים הבריטי, וכשל בלהיכנס למצעדי סינגלים אחרים בעולם. הקליפ נלווה לשיר בוים על ידי קספר בלסלב ויצא ב-30 במאי 2012. הקונספט הפשטני שלו זכה לביקורות חיוביות לרוב מהמבקרים. ביוני 2012, הוכרז כי "Power & Control" עתיד לצאת כסינגל השני מתוך אלבום האולפן השני של דיאמנדיס, Electra Heart. הסינגל הראשון מתוך האלבום, "Primadonna", פורסם ב-13 במרץ 2012. לדברי דיאמנדיס, השיר עוסק ב-"מאבקי הכוחות במערכות יחסים, בהן תמיד יש אדם אחד שרוצה שליטה". הרצועה ידועה בשל סגנונה המשלב ז'אנרים שונים כדוגמת אלקטרופופ, פאוור פופ ודאנס-פופ, והושווה למוזיקה של הלהקה השוודית אבבא ושל הזמרת האמריקאית ליידי גאגא. השיר נכתב על ידי דיאמנדיס וסטיב אנג'לו, חבר הלהקה Swedish House Mafia, והופק על ידי גרג קורסטין באולפן Echo שבלוס אנג'לס, קליפורניה. המיקסינג נעשה על ידי סרבן גניאה באולפני MixStar שבווירג'יניה ביץ', וירג'יניה. ג'סי שטקין, ג'ון האנס וקורסטין היו אחראים על הנדסת הרצועה, בעוד שהאחרון היה אחראי גם על התכנות וניגן בקלידים, בגיטרה ובבס. השיר זכה לביקורות חיוביות בדרך כלל ממבקרי המוזיקה. ריץ' ג'וזוויאק מ-Gawker הופתע מהביקורות המעורבות יחסית להן זכה האלבום עם יציאתו, וכתב כי "Power & Control" הוא גולת הכותרת של האלבום. הוא הרגיש שההגייה המוגזמת של המילה "make" בפזמון הפכה אותו לקליט יותר, ושיבח את השורה "you may be good looking but you're not a piece of art" ("אתה אולי נראה טוב אבל אתה לא חתיכת אמנות"). ג'וש ווב מ-WhatCulture כתב כי השיר "מדהים", וכי הוא מעדיף להתמקד פחות ב"מסרים הפסיכולוגיים העמוקים שמועברים" ויותר בהערכתו ל"מוזיקת פופ טובה". בראדלי סטרן מ-MuuMuse כתב כי זהו השיר האהוב עליו באלבום, וציין לחיוב את הפזמון. רוברט קופסי מ-דיגיטל ספיי העניק לרצועה שלושה כוכבים מתוך חמישה, וכתב כי דיאמנדיס היא האדם הדומיננטי במערכת יחסים המתוארת בשיר. עם זאת, בן יואיט מ-NME התאכזב מהשיר, והרגיש שההפקה שלו דלה ופשוטה מדי. הוא הוסיף והביע ביקורת כלפי השורות "Women and men we are the same / But love will always be a game" ("נשים וגברים אנחנו אותו הדבר / אבל אהבה תמיד תהיה משחק") על כך שנשמעות כמו קטע מתוך ספר להעצמה עצמית. ב-2012 הייתה הרצועה מועמדת הייתה לפרס המוזיקה של Popjustice, אם כי הפסידה ל-"Jealousy" של ויל יאנג. את הקליפ הנלווה לשיר ביים קספר בלסלב, והוא יצא לאור ב-30 במאי 2012, כחלק השישי בסדרת הקליפים בת אחד עשר החלקים שלה, "The Archetypes". הקליפ כולו צולם לרקע גוון כחול, באחוזה ריקה, ככל הנראה באותו מקום בו צולם הקליפ ל-"Primadonna". בראדלי סטרן מ-MuMuse הצהיר שהקליפ "מדהים לחלוטין", על אף הקונספט הפשטני שלו. הוא שיבח את הופעת עריסתו של ניוטון בקליפ, והרגיש שהוא מייצג את מילות השיר "you can't have peace without a war" ("אתה לא יכול לקבל שלום בלי מלחמה") בכך שהדגים את הרעיון ש-"לכל פעולה, יש תגובה הפוכה שווה". ג'וש ווב מ-WhatCulture כתב כי מעניין לראות דיאמנדיס "מאופקת" בקליפ, והצהיר שהוויזואליה שלו "מאוד אסתטית". הקרדיטים שלהלן לקוחים מהערות האלבום של Electra Heart. הופק באולפן Echo (לוס אנג'לס, קליפורניה) מיקסינג באולפני MixStar (וירג'יניה ביץ', וירג'יניה) מרינה דיאמנדיס – שירה, כתיבה סטיב אנג'לו – כתיבה גרג קורסטין – קלידים, תכנות, גיטרה, בס, הנדסה, הפקה ג'סי שטקין – הנדסה סרבן גניאה – מיקסינג ג'ון הנס – הנדסה טים רוברטס – עוזר פיל סיפורד – עוזר הקרדיטים שלהלן לקוחים מאתר האינטרנט של קספר בלסלב. קספר בלסלב – במאי נטרישה ברנארד – כוריאוגרפית ויל בקס – DP מארק קונל – מנהל אומנותי סלסטין קוני – סטייליסטית דארן אוונס – שיער ג'ן פארל – מנהלת ייצור לאב – חברת הפקה פול מק'קי – מפיק ניאם קווין – מייק אפ ג'יימס רוז – עורך רייצ'ל רומבולד – מפיקה מידע על הסינגל "Power & Control" באתר מיוזיק בריינז סרטון השיר "Power & Control" באתר יוטיוב Bustos, Kristina (1 ביוני 2012). "Marina and the Diamonds releases 'Power & Control' music video - watch". דיגיטל ספיי. Hearst Corporation. נבדק ב-8 במאי 2022. {{cite web}}: (עזרה) "Marina And The Diamonds debut new single 'Primadonna' online – listen". NME. IPC Media. 13 במרץ 2012. נבדק ב-8 במאי 2022. {{cite web}}: (עזרה) "Marina And The Diamonds - 'Power & Control'". NME. IPC Media. 7 ביולי 2012. נבדק ב-8 במאי 2022. {{cite web}}: (עזרה) Stern, Bradley (30 באפריל 2012). "Marina And The Diamonds: Electra Heart (Album Review)". MuuMuse. נבדק ב-8 במאי 2022. {{cite web}}: (עזרה) Caroline (2009). "Marina and the Diamonds - Electra Heart". Entertainment.ie. נבדק ב-8 במאי 2022. {{cite web}}: (עזרה)תחזוקה - ציטוט: url-status (link) Juzwiak, Rich (11 ביוני 2012). "Today's Song: Marina & the Diamonds 'Power & Control'". Gawker. Gawker Media. נבדק ב-8 במאי 2022. {{cite web}}: (עזרה) Electra Heart (Media notes). Marina and the Diamonds. 679 Artists. Atlantic Records. 2012.{{cite AV media notes}}: תחזוקה - ציטוט: others in cite AV media (notes) (link) Webb, Josh (15 ביוני 2012). "Marina and the Diamonds – Power & Control: Music Video Review". WhatCulture. נבדק ב-8 במאי 2022. {{cite web}}: (עזרה) Copsey, Robert (26 ביוני 2012). "Marina and the Diamonds: 'Power & Control' - Single review". דיגיטל ספיי. Hearst Corporation. אורכב מ-המקור ב-7 בינואר 2014. נבדק ב-8 במאי 2022. {{cite web}}: (עזרה) "The 2013 Popjustice Twenty Quid Music Prize". Popjustice. אורכב מ-המקור ב-22 באוקטובר 2012. נבדק ב-8 במאי 2022. {{cite web}}: (עזרה) "Music Video". CasperBalslev.com. אורכב מ-המקור ב-18 בינואר 2013. נבדק ב-1 במאי 2014. {{cite web}}: (עזרה) "Part 6: ♡ "Power & Control" ♡". YouTube. 30 במאי 2012. נבדק ב-5 במאי 2014. {{cite web}}: (עזרה) Bain, Becky (31 במאי 2012). "Marina And The Diamonds' "Power & Control" Video: Watch". Idolator. Spin Media. נבדק ב-5 במאי 2014. {{cite web}}: (עזרה) Stern, Bradley (31 במאי 2012). "Marina And The Diamonds Premieres Video for "Power & Control"". MuuMuse. נבדק ב-7 במאי 2014. {{cite web}}: (עזרה) "iTunes - Music - Power & Control (Remix Bundle) - EP by Marina and The Diamonds". iTunes Store (GB). Apple Inc. 20 ביולי 2012. נבדק ב-1 במאי 2014. {{cite web}}: (עזרה) "Chart Log UK: New Entries Update". Zobbel. 4 באוגוסט 2012. נבדק ב-8 במאי 2022. {{cite web}}: (עזרה)